CELEX: 62008TN0559
Language: lv
Date: 2008-12-17 00:00:00
Title: Lieta T-559/08: Prasība, kas celta 2008. gada 17. decembrī — STIM d'Orbigny /Komisija

21.2.2009   
            
            
               LV
            
            
               Eiropas Savienības Oficiālais Vēstnesis
            
            
               C 44/61
            
         Prasība, kas celta 2008. gada 17. decembrī — STIM d'Orbigny/Komisija
   (Lieta T-559/08)
   (2009/C 44/105)
   Tiesvedības valoda — franču
   Lietas dalībnieki
   
      Prasītāja: Société de travaux industriels et maritimes d'Orbigny (STIM d'Orbigny SA), Parīze (Francija) (pārstāvis — F. Froment-Meurice, advokāts)
   
      Atbildētāja: Eiropas Kopienu Komisija
   Prasītājas prasījumi:
   
               —
            
            
               atzīt par spēkā neesošu apstrīdēto Komisijas lēmumu;
            
         
               —
            
            
               atcelt apstrīdētā lēmuma pirmo pantu, ar kuru ir noteikts, ka (1) Francijas valsts SNSM izmaksātā kompensācija EUR 53,48 miljonu apmērā ir nelikumīgs, bet saderīgs valsts atbalsts, ka (2) negatīva SNCM pārdošanas cena EUR 158 miljoni nav valsts atbalsts, un ka (3) pārstrukturēšanas atbalsts EUR 15,81 miljonu apmērā ir nelikumīgs, bet saderīgs valsts atbalsts;
            
         
               —
            
            
               piespriest Komisijai atlīdzināt tiesāšanās izdevumus.
            
         Pamati un galvenie argumenti
   Prasītāja lūdz atcelt Komisijas 2008. gada 8. jūlija Lēmumu C(2008)3182 galīgā redakcijā, ar kuru Komisija apliecināja, ka:
   
               —
            
            
               Francijas Republikas izmaksātā kompensācija Société Nationale Maritime Corse-Méditerranée (turpmāk tekstā — “SNCM”) EUR 53,48 miljonu apmērā, pamatojoties uz pienākumu sniegt sabiedriskos pakalpojumus, ir nelikumīgs, bet ar kopējo tirgu saderīgs valsts atbalsts;
            
         
               —
            
            
               negatīva SNCM pārdošanas cena EUR 158 miljoni, tas, ka Compagnie Générale Maritime et Financière (turpmāk tekstā — “CGMF”) apmaksā darbinieku sociālās garantijas EUR 38,5 miljonu apmērā, un CGMF veikta kopēja un vienlaicīga SNCM rekapitalizācija EUR 8,75 miljonu apmērā nav valsts atbalsts; un
            
         
               —
            
            
               pārstrukturēšanas atbalsts EUR 15,81 miljonu apmērā, ko Francijas Republika ir piešķīrusi SNCM ir nelikumīgs, bet ar kopējo tirgu saderīgs valsts atbalsts.
            
         Savas prasības pamatojumam prasītāja izvirza trīs pamatus, kas balstās uz:
   
               —
            
            
               pamatojuma nesniegšanu, jo Komisija:
               
                           —
                        
                        
                           nav noteikusi tirgu, aplūkojot vai precizējot konkurējošu uzņēmumu pozīciju;
                        
                     
                           —
                        
                        
                           nav atbildējusi uz dažiem Compagnie Méridionale de Navigation, kas darbojas attiecīgajā tirgū, argumentiem un
                        
                     
                           —
                        
                        
                           nav konstatējusi kopējā tirgus kapitālieguldījumu, kuri pārsniedz EUR 15,81 miljonu apmēru, kas ir noteikts kā saderīgs ar kopējo tirgu, nesaderību ar kopējo tirgu;
                        
                     
         
               —
            
            
               acīmredzamām kļūdām vērtējumā attiecībā uz:
               
                           —
                        
                        
                           EKL 86. panta 2. punkta piemērošanu kapitālieguldījumam 53,48 miljonu apmērā kā kompensāciju par sabiedrisko pakalpojumu tiktāl, ciktāl ar šo summu esot divas reizes atlīdzināti tie paši sabiedrisko pakalpojumu pienākumi, kas esot radījis pārmērīgu kompensāciju un esot kompensējis SNCM vadības deficītu un nespēju efektīvi uzlabot savu produktivitāti;
                        
                     
                           —
                        
                        
                           negatīvu SNCM pārdošanas cenu EUR 158 miljonu apmērā, kas nevarot nebūt valsts atbalsta sastāvdaļa; Komisija esot kļūdaini interpretējusi privāta investora ieguldījumu tirgus ekonomikā un esot pieļāvusi kļūdu, uzskatot, ka pilnīgi pasīvas rīcības pret valsti risks iespējamas likvidācijas gadījumā ļautu SNCM pārdošanu par negatīvu cenu uzskatīt par izmaksu ziņā izdevīgu risinājumu;
                        
                     
                           —
                        
                        
                           
                              CGMF veikto kapitālieguldījumu EUR 8,75 miljonu apmērā, jo Komisija neesot ņēmusi vērā visus ekonomiskos, finanšu un juridiskos faktorus un neesot pierādījusi, ka CGMF ieguldījums nav valsts atbalsts;
                        
                     
                           —
                        
                        
                           
                              CGMF ieguldījumu EUR 38,5 miljonu apmērā darbinieku sociālo garantiju veidā, kas SNCM nostāda izdevīgākā situācijā nekā tā, ko noteiktu tirgus;
                        
                     
                           —
                        
                        
                           valsts atbalstu EUR 22,52 miljonu apmērā, šajā gadījumā nav pārbaudīts neviens iemesls, kas ļautu secināt šī atbalsta saderību ar Kopienu vadlīnijām;
                        
                     
         
               —
            
            
               atbalstu samērīguma principa un principa, ka ir piemērojama tikai viena sociālā nodrošinājuma sistēma, pārkāpumu, jo SNCM atbalsta ieguvējs nozīmīgā veidā ar saviem līdzekļiem vai ārēji ar tirgus nosacījumiem saņemtu finansējumu nepiedalījās pārstrukturēšanā un 2006. gadā veiktie pasākumi esot Francijas Republikas pārmērīgs atbalsts uzņēmumam.